རྡོ་རིང་གི་ངོས་གཉིས་སུ་བྲིས་པའི་ཡི་གེ་འདི་ནིགཡུང་དྲུང་ལྷ་སྟེང་དགོནདང་བསྟན་འཕེལ་གླིངགི་ལས་དབང་དང་ལོ་རྒྱུས་ཀྱི་འཕེལ་རིམ་དང་འབྲེལ་བ་དམ་ཟབ་ཡོད་པར་མ་ཟད།གཡུང་དྲུང་ལྷ་སྟེང་དགོནདང་འབྲེལ་ནས་རྡོ་རིང་གི་ལྷོ་ཕྱོགས་སུ་འཁོར་བའི་ངོས་དེའི་ཡི་གེ་བྱུང་བ་དང་།བསྟན་འཕེལ་གླིངདང་འབྲེལ་ནས་རྡོ་རིང་གི་བྱང་ངོས་སུ་བྲིས་པའི་ཡི་གེ་དེ་བྱུང་བས་ན།རྡོ་རིང་འདི་ནི་ཆུ་ཆེན་རྫོང་ཨན་ཉིང་ཤང་དུ་གནས་པའི་ཐུན་མོང་མ་ཡིན་པའམ་དམིགས་བསལ་ཅན་གྱི་དགོན་པ་འདིའི་ཀྱག་ཀྱོག་གི་ལོ་རྒྱུས་མཚོན་པའི་བདེན་དཔང་ཞིག་ཡིན་ལ།ཡང་ཕྱོགས་གཞན་ཞིག་གི་ངོས་ནས་བརྗོད་ན་རྡོ་རིང་གི་ངོས་གཉིས་པོ་དང་དགོན་པའི་ལོ་རྒྱུས་ཀྱི་བརྒྱུད་རིམ་མི་འདྲ་བ་འདི་གཉིས་པོས་སྐབས་དེའི་བོན་དང་ཆོས་གཉིས་ཀྱི་འབྲེལ་བ་མཚོན་ཞིང་།དགོན་པས་འབྲེལ་བ་འདི་གཉིས་པོའི་ཁྲོད་དུ་གོ་གནས་དང་ནུས་པ་ཅི་འདྲ་ཞིག་འདོན་བཞིན་ཡོད་པ་གསལ་བོར་རྟོགས་ཐུབ་སྟེ།རབ་བརྟན་མི་དབང་ནམ་མཁའ་རྒྱལ་པོསལོར་རྒྱལ་རོང་རྒྱལ་ཁག་བཅུ་པོ་ལས་གཡོག་ཏུ་བཀོལ་ནས་བོན་གྱི་འདུས་སྡེ་ཆེན་མོ་གཡུང་དྲུང་ལྷ་སྟེང་དགོན་བསྐྱར་བཞེངས་བྱས་ཤིང་།ཁོང་གིས་བོན་གྱི་གཏེར་སྟོན་གྲགས་ཅན་ཀུན་གྲོལ་གྲགས་པ་སོགས་སློབ་དཔོན་ཏུ་བསྟེན་ནས་བོན་བསྟན་རྒྱ་ཆེར་དར་སྤེལ་དང་རྒྱབ་སྐྱོར་ཆེན་པོ་བྱས་པར་མ་ཟད།ཀུན་གྲོལ་གྲགས་པས་སྐབས་དེར་ཁོང་གི་བླ་མ་སངས་རྒྱས་གླིང་པའི་རྟེན་འབྲེལ་བཞི་པ་རྒྱལ་རོང་ཡུལ་དུ་འགྲོ་དོན་བསྒྲུབ་པའི་བཀའ་བཞིན་རྒྱལ་རོང་ཡུལ་དུ་བོན་བསྟན་རྒྱ་ཆེར་སྤེལ་ཅིང་།ཀུན་གྲོལ་གྲགས་པས་སྐབས་དེར་བཙན་གཉའ་རབ་བརྟན་རྒྱལ་པོ་དང་།ཁྲོ་སྐྱབས་རྒྱལ་པོ།དགེ་བཤེས་རྒྱལ་པོ།བེ་རི་རྒྱལ་པོ།འགྲན་རྒྱལ་པོ་སོགས་དང་མཆོད་ཡོན་གྱི་འབྲེལ་བ་བཙུགས་ཏེ་བོན་གསུངས་ཤིང་བོན་གྱི་བཀའ་བསྟན་གྱི་པར་ཤིང་བཞེངས་པ་སོགས་ཀྱི་འགྲོ་དོན་རྒྱ་ཆེར་སྤེལ་བ་དང་།རྒྱལ་རོང་རྒྱལ་ཁག་སོ་སོས་ཀྱང་ཀུན་གྲོལ་གྲགས་པར་དད་གུས་བླ་མེད་བྱས་ཏེ་དགེ་བའི་ལས་མང་པོ་བསྒྲུབས་པས།གཡུང་དྲུང་ལྷ་སྟེང་དགོན་བསྐྱར་བཞེངས་དང་ནམ་མཁའ་རྒྱལ་པོ་རབ་ཏུ་བྱུང་བའི་མཛད་པ་དག་དགོན་པའི་རྡོ་རིང་དུ་བརྐོས་ནས་དན་རྟགས་སུ་བཀོད་དེ་ཡར་བསླངས་ཡོད་མོད།ཕྱིས་སུ་ཆུ་ཆེན་དམག་འཁྲུག་ཐེངས་གཉིས་པོ་མཇུག་སྒྲིལ་ཏེ་གོང་མས་བོན་བསྟན་མེད་པར་བཟོས་པ་དང་།བོན་གྱི་དགོན་སྡེ་ཡོངས་རྩ་གཏོར་བྱས་པའི་ཚབ་ཏུ་དགེ་ལུགས་པའི་གྲུབ་མཐའ་དར་སྤེལ་དུ་བཏང་སྟེ།སྔར་གྱི་བོན་དགོན་གཡུང་དྲུང་ལྷ་སྟེང་དེ་དགེ་ལུགས་པའི་བསྟན་འཕེལ་གླིང་དུ་བསྒྱུར་བར་མ་ཟད།དེས་རྒྱལ་རོང་ས་ཁུལ་ཡོངས་ཀྱི་ཆོས་སྲིད་ཀྱི་གོ་གནས་གལ་ཆེན་ཞིག་ཟིན་ཏེ་རྒྱལ་རོང་དགོན་ཁག་ཡོངས་ལ་བདག་སྐྱོང་དང་དོ་དམ་བྱེད་པའི་དབང་ཆ་ཆེན་པོ་ཡོད་དེ།སྐབས་དེར།རྒྱལ་རོང་གྲྭ་པ་རྣས་དབུས་གཙང་དུ་སློབ་གཉེར་ལ་འགྲོ་དགོས་ཚེ་བསྟན་འཕེལ་གླིང་གིས་གནང་བའི་མིང་རྟགས་མེད་ཚེ་དབུས་གཙང་དུ་འགྲོ་བའི་ས་མཚམས་ནས་ཐར་མི་ཐུབ་ཅིང་།གལ་ཏེ་དེ་ཡོད་ཚེ་དམིགས་བསལ་གྱིས་སྣེ་ལེན་བྱེད་པ་ཡིན།ལོ་རྒྱུས་ཡིག་ཚང་ལྟར་ན།བསྟན་འཕེལ་གླིང་གི་སྔ་དུས་ཀྱི་མཁན་པོ་རྣམས་ནི་པེ་ཅིང་གི་དགའ་ལྡན་བྱིན་ཆགས་གླིང་སྐབས་དེར་ལིས་ཧྥན་ཡོནཟེརགིས་མིང་བཏགས་ནས་མངག་གཏོང་བྱེད་པ་ཡིན་ཏེ།སྤྱི་ལོལོའི་ཟླཔའི་ཚེསཉིན་གྱི་གོང་མའི་བཀའ་ཡིག་ཅིག་གི་ནང་དུ།པོ་ཏ་ལར་བསྡད་མྱོང་ཞིང་གསུང་ཆོས་གང་ལའང་མཁྱེན་རྒྱ་ཡངས་པའི་མཁན་པོ་སངས་རྒྱས་འོད་ཟེར་ལ་བནྟེ་ཏཱ་བླ་མའིམིང་རྟགས་གནང་སྟེ་དབྱི་ལའིབླ་མ་གྲ་ས་ཁིའི་དཔེ་ལྟར་ཆུ་ཆེན་དུ་མངག་གཏོང་བྱས་ཤིང་།དུས་དེ་ནས་བཟུང་ལིས་ཧྥན་ཡོན་ནས་བསྟན་འཕེལ་གླིང་དུ་མཁན་པོ་རིམ་བྱོན་མངགས་པའི་སྲོལ་ཆགས་པ་རེད།ཁོ་ཚོ་བསྟན་འཕེལ་གླིང་དུ་ཡོང་སྟེ་ལོ་གསུམ་རིང་གཙོ་འཛིན་གནང་སྟེ་རྒྱལ་ཁག་བཅོ་བརྒྱད་ཀྱིས་བདག་སྐྱོང་བྱ་བའི་བོད་ཀྱི་གྲྭ་པ་བརྒྱད་ཅུ་གྱ་ལྔ་ལྷག་དགོན་པའི་ནང་དུ་ཡོང་ནས་གཞུང་ལ་སློབ་གཉེར་བྱེད་པར་བསྡུ་རུབ་བྱེད་དགོས་ཤིང་།གལ་ཏེ་མཁན་པོའི་ལོ་གསུམ་གང་ཚེ་བརྗེ་བའམ་ཡང་ན་སྔར་བཞིན་སྡོད་ཀྱིན་ཡོད།གོང་མ་ཏའོ་ཀོང་གི་ཁྲི་ལོ་གསུམ་པ་སྤྱི་ལོལོའི་རྗེས་སུ་བོད་ནས་བདམས་མངགས་བྱེད་པར་བསྒྱུར་ཅིང་།ལིས་ཧྥན་ཡོནགྱི་ཨམ་བན་ཆེན་པོ་སྤྲིངས་ཡིག་ཆོས་རྒྱལ་གྱིས་སེ་འབྲས་དགེ་གསུམ་གྱི་དགེ་བཤེས་ཁྲོད་ནས་རྒྱུགས་བླངས་ཏེ་མི་གསུམ་བསྡུས་ནས་ཨམ་བན་ལ་ཞུ་འབུལ་བྱེད་པ་དང་།ཨམ་བན་གྱིས་མི་གསུམ་པོའི་ནང་ནས་གཅིག་བདམས་ཏེ་རུས་མིང་དང་།ལོ་ཚིགས།མི་དེའི་ལོ་རྒྱུས་སོགས་བློ་འདྲི་བྱས་ཏེ་བསྒྲུབ་དགོས།